4. April. ( 41 ) 7. Møde. 



for Diskussion i den internationale meteorologiske Komite, af 

 hvilken Bestyreren for det danske meteorologiske Institut er 

 Medlem, og at Præsidenten for denne Komite, Professor 

 Mascart, Medlem af det franske Institut, har opfordret Hr. 

 Adam Paulsen til at virke for Danmarks Deltagelse i de nævnte 

 Undersøgelser saavel med Personel som med Pengemidler. 

 En lignende Opfordring til Deltagelse fra svensk Side er sendt 

 til Prof. HiLDEBRANDSON i Upsala, og der er i dette Øjemed i 

 Sverige ad privat V^ej bragt en Sum paa 20000 Kroner til 

 Veje. 



Selskabet har allerede, kort efter at man havde paabegyndt 

 at undersøge de højere Luftlag ved Hjælp af Balloner, aner- 

 kendt den store Betydning af saadanne Undersøgelser, Alle- 

 rede i 1809 udsatte nemlig Selskabet en Prisopgave, der blandt 

 andet gik ud paa at angive en Metode, ved hvilken man ved 

 Hjælp af ubemandede Balloner kunde komme til Kundskab 

 om Forholdene i de højere Luftlag. Denne Opgave er omtrent 

 85 Aar efter paa en overraskende Maade bleven løst af Hr. 

 Teissereng de Bort i Paris og af Hr. Rotch, Direktør for 

 Blue-hill Observatoriet i Massachusetts. 



Selskabet har derfor en ganske særlig Grund til at vise 

 sin Interesse for disse Undersøgelser, der vedrøre et ikke tid- 

 ligere undersøgt Felt, som indeholder de interessanteste Spørgs- 

 maal angaaende Luftens Bevægelse. Det vilde derfor ogsaa i 

 høj Grad beklage, om det ikke skulde lykkes for Bestyreren 

 af det meteorologiske Institut at modtage Professor Masgart's 

 Indbydelse til vort Lands Deltagelse i disse vigtige, paa dansk 

 Grund udførte Undersøgelser. 



Selskabet beslutter derfor at yde Hr, Adam Paulsen et 

 Bidrag paa 1000 Kroner til Anvendelse i det nævnte Øjemed, 

 idet det tillige udtaler det Haab, at der ogsaa ad anden Vej 

 maa ydes Bidrag, saa at vort Land med Rette kan nævnes 

 ved Siden af Sverige som Deltager i disse fundamentale 

 Undersøgelser. 



